इलाहाबाद. शहर में बीजेपी कार्यकर्ताओं ने गायत्री प्रजापति का एक पोस्टर जारी किया है। इसमें लिखा है कि गायत्री प्रजापति को पकड़ने वाले को 50,000 हजार रुपए इनाम दिया जाएगा। ये पोस्टर इलाहाबाद के सिविल लाइन सुभाष चौराहे पर लगाए गए हैं। यही नहीं, पोस्टर में ये भी लिखा है कि सपा सरकार में भैंस मिल जाती है, लेकिन रेप के आरोपी मंत्री नहीं पकड़ जाते। ये पोस्टर बीजेपी इलाहाबाद के युवा नेता गोलू सोनकर ने जारी किया है। यह विवादित पोस्टर सोशल मीडिया पर खूब शेयर किया जा रहा है।
इलाहाबाद विश्वविद्यालय से संबध सीएमपी डिग्री कॉलेज के पूर्व छात्रसंघ उपाध्यक्ष और खटीक समाज के महानगर अध्यक्ष गोलू सोनकर का कहना है कि सपा सरकार में महिलाओं की इज्जत की धज्जियां उड़ाई जा रही हैं। रेप के आरोपी मंत्री गायत्री प्रसाद प्रजापति को बचाने के लिए मुख्यमंत्री समेत पूरा कुनबा लगा हुआ है। इसलिए उन्होंने संगीन धाराओं के आरोपी मंत्री को गिरफ्तार कराने वाले को 50000 रुपए का इनाम देने की घोषणा की है।
hin_Deva hin_Deva